|  |
| --- |
| **Tjekliste til brug ved godkendelse af spillerkontrakten** |

|  |  |
| --- | --- |
| **Følgende tjekkes af Divisionsforeningens administration, når kontrakter modtages til godkendelse. Derfor bedes klubben være særligt opmærksom på nedenstående ved kontraktudfærdigelsen:** |  |
| Kontrakten indeholder de nødvendige kontaktoplysninger, herunder særligt navn på klub og spiller samt e-mailadresser til retursending. |  |
| Spillerens fødselsdato er anført. |  |
| Spilleren er ikke under 15 år på kontraktindgåelsestidspunktet. |  |
| Klubben har kontraktfodboldtilladelse. |  |
| Kontraktens startdato ligger på et tidspunkt, hvor en eventuel aftale om ophør med en afgivende klub er trådt i kraft, eller hvor spillerens seneste kontrakt er udløbet. |  |
| Kontraktens udløbsdato falder enten på den 30.06. eller 31.12. |  |
| Kontraktens varighed overstiger ikke den maksimale varighed for mindreårige spillere og bibeskæftigede (3 år) eller for spillere, som er fyldt 18 år (5 år).  Hvis spilleren allerede er på kontrakt i klubben, må han ikke være bundet (af to forskellige kontrakter) længere end 3 hhv. 5 år fra underskrivelsestidspunktet. |  |
| Det er anført, hvor spilleren senest har været spilleberettiget, samt om han senest var amatør eller kontraktspiller. |  |
| Hvis kontrakten er omfattet af de nationale regler for træningskompensation, er der indsendt et spillerpas til DBU på [spillerkontrakt@dbu.dk](mailto:spillerkontrakt@dbu.dk). |  |
| Hvis spilleren er trainee eller mindreårig, er der indsendt en handlingsplan til Divisionsforeningen. |  |
| Moderklubben er anført. |  |
| Kontrakten indeholder oplysninger om træningsforpligtelse (træningskategori)  – der skal kun markeres med ét kryds. |  |
| Lønnen opfylder minimumskravene i henhold til Overenskomsten for den pågældende ansættelsesform og dennes varighed. OBS på årlig regulering af minimumslønnen pr. 1. juli. |  |
| Særlige aftaler om klubskifteforhold er anført og strider ikke mod Overenskomsten eller FIFA’s, DBU’s eller Divisionsforeningens til enhver tid gældende love og regler. |  |
| Kontrakten indeholder ikke forlængelses- eller forkortelsesoptioner, som *klubben* ensidigt kan gøre gældende. |  |
| En evt. agent er anført ved navn og firmanavn. |  |
| Vedkommende agent er registreret ved DBU, og der foreligger en gyldig repræsentationsaftale mellem agenten og den part, han har repræsenteret. |  |
| En evt. dobbeltrepræsentations- og honorarfordelingsaftale er indsendt til DBU på [footballagent@dbu.dk](mailto:footballagent@dbu.dk), hvis agenten har repræsenteret begge parter i kontraktindgåelsen.  (Aftalen skal indeholde udtrykkeligt samtykke fra parterne til dobbeltrepræsentation, herunder at man er informeret om aktuelle og potentielle interessekonflikter, hvem der oppebærer agentens honorar for hhv. klub- og spillerrepræsentation, kontraktparternes, inkl. agentens, underskrift samt forældermyndighedshaverens underskrift, hvis spilleren er under 18 år). |  |
| Der er ingen uklarheder omkring vilkår, som er en forudsætning for kontraktens godkendelse. |  |
| Aftalte vilkår i kontrakten og evt. tillæg er ikke i modstrid med Overenskomsten eller FIFA’s, DBU’s eller Divisionsforeningens til enhver tid gældende love og regler. |  |
| Kontrakten er ikke fraveget på punkter, hvor den er ufravigelig, kun hvor der udtrykkeligt er angivet, at andet kan aftales. |  |
| Kontrakten er tydeligt underskrevet af kontraktparterne.  Den, der underskriver for klubben, er på forhånd meldt som underskriftsberettiget. |  |
| Forældremyndighedens indehaver har medunderskrevet kontrakten, hvis spilleren er under 18 år. |  |
| Agentens underskrift fremgår på kontrakten. |  |
| Kontrakten er indsendt til godkendelse rettidigt, dvs. senest 7 dage efter underskrivelsestidspunktet. Spilleren modtager en kopi, fx ved kopiorientering. |  |
| Betingelserne for spilleberettigelse er opfyldt, herunder spilleren er indmeldt i klubben via KlubOffice, der er anmodet om spillerens certifikat i KlubOffice (nationale klubskifter) eller FIFA TMS (internationale professionelle klubskifter) inden for transfervinduet, og spilleren er rettidigt anført på én af klubbens spillerlister. |  |

/ Divisionsforeningens kontraktadministration, marts 2019

Genbesøges årligt